M&L 36 Paratoi ar gyfer archwiliadau ansawdd a’u cefnogi

|  |  |  |
| --- | --- | --- |
| **Deilliannau Dysgu**  | **Meini Prawf Asesu**  | **Canllawiau ac ystod** **Mae’r ymgeisydd yn darparu tystiolaeth ei fod yn deall:** |
| 1. Deall yr egwyddorion sy’n sail i’r broses o reoli ansawdd  | 1.1 Dadansoddi egwyddorion rheoli ansawdd  | Y prif egwyddorion sy’n sail i’r broses o reoli ansawdd mewn sefydliad a sut caiff yr egwyddorion hyn eu defnyddio.Cydnabyddir yn gyffredinol bod gan y broses o reoli ansawdd 8 prif egwyddor:* Canolbwyntio ar gwsmeriaid
* Arweinyddiaeth
* Cynnwys pobl
* Dulliau sy’n defnyddio prosesau
* Dulliau rheoli sy’n defnyddio systemau
* Gwelliant parhaus
* Dulliau o wneud penderfyniadau sy’n defnyddio ffeithiau
* Cysylltiadau â chyflenwyr sy’n fanteisiol i bawb
 |
|  |  | *Yn y maen prawf hwn, mae gofyn i’r dysgwr ddadansoddi o leiaf ddwy egwyddor rheoli ansawdd.* |
|  | 1.2 Dadansoddi diben a gofynion amrywiaeth o safonau ansawdd  | Mae safonau ansawdd yn helpu sefydliadau i sicrhau bod eu cynhyrchion, eu gwasanaethau a’u systemau yn bodloni’r manylebau neu’r meincnodau gofynnol.Bydd y safonau ansawdd a ddefnyddir mewn sefydliad yn gwahaniaethu yn dibynnu ar y math o fusnes ac ar natur y busnes a gallant gyd-fynd â safonau a gydnabyddir ym Mhrydain, yn Ewrop, neu’n genedlaethol. |
|  |  | *Yn y maen prawf hwn, mae gofyn i’r dysgwr ddadansoddi diben* ***a*** *gofynion tair safon ansawdd neu fwy.*  |
|  | 1.3 Dadansoddi manteision a chyfyngiadau amrywiaeth o dechnegau ansawdd  | Mae yna amrywiaeth o dechnegau ansawdd sydd ar gael i reoli ansawdd mewn sefydliad a bydd gan bob un ohonynt fanteision a chyfyngiadau. Gall technegau gynnwys:* Dadansoddi costau
* Mapio prosesau
* PDCA
* Archwiliadau ansawdd
* Gweithgareddau safoni
* Dull Chwe Sigma
* Gwaith cynnal a chadw cwbl ataliol
 |
| *Yn y maen prawf hwn, mae gofyn i’r dysgwr ddadansoddi manteision a chyfyngiadau tair techneg ansawdd neu fwy.* |
| 1.4 Asesu sut mae’r broses o reoli ansawdd yn cyfrannu at y gwaith o gyflawni amcanion y sefydliad  | Os oes gan y sefydliad system rheoli ansawdd ar waith, bydd systemau ar waith a fydd yn adolygu’n barhaus arferion a phrosesau’r sefydliad er mwyn pennu a yw’r gofynion a nodir yn cael eu bodloni a’u gwella. |
| *Yn y maen prawf hwn, mae gofyn i’r dysgwr asesu sut mae’r broses o reoli ansawdd yn cyfrannu at y gwaith o gyflawni amcanion y sefydliad.* |
| 2. Gallu paratoi ar gyfer archwiliadau ansawdd  | 2.1 Sefydlu’r gofynion ansawdd sy’n berthnasol i’r gwaith a archwilir | Archwiliad ansawdd yw’r broses o archwilio’n systematig system ansawdd a gynhelir gan archwilydd ansawdd mewnol neu allanol neu dîm archwilio. Mae archwiliadau yn ddulliau rheoli hanfodol i’w defnyddio ar gyfer dilysu tystiolaeth wrthrychol unrhyw brosesau er mwyn asesu llwyddiant y prosesau a roddwyd ar waith, ar gyfer barnu effeithiolrwydd y broses o gyflawni unrhyw lefelau targed a ddiffinnir ac ar gyfer darparu tystiolaeth sy’n ymwneud â lleihau a dileu meysydd sy’n peri problem. Dylai ganolbwyntio hefyd ar feysydd o arfer da.Bydd y gofynion ansawdd ar gyfer yr archwiliad yn amrywio gan ddibynnu ar ba agweddau ar y sefydliad sy’n cael eu harchwilio. |
| *Yn y maen prawf hwn, mae gofyn i’r dysgwr ddarparu tystiolaeth bod dau o ofynion ansawdd neu fwy sy’n berthnasol i’r gwaith a archwilir, wedi’u sefydlu.* |
| 2.2 Cadarnhau bod y dogfennau’n gyflawn  | Bydd y dogfennau sydd eu hangen ar gyfer yr archwiliad ansawdd yn amrywio yn dibynnu ar y sefydliad a’r archwiliad a gynhelir. Gallai dogfennau gynnwys:* Cofnodion cyfarfodydd
* Adroddiadau ansawdd
* Nodiadau hyfforddi
* Cynlluniau samplu
* Llawlyfrau gwaith
 |
| *Yn y maen prawf hwn, mae gofyn i’r dysgwr ddarparu tystiolaeth bod y dogfennau sy’n ofynnol ar gyfer yr archwiliad ansawdd yn gyflawn.* |
| 2.3 Cadarnhau bod unrhyw gamau gweithredu a gytunwyd yn flaenorol wedi’u rhoi ar waith  | Wrth baratoi ar gyfer archwiliad, bydd angen adolygu camau gweithredu archwiliadau blaenorol er mwyn gweld a ydynt wedi’u bodloni ynghyd â thystiolaeth o’r hyn y mae’r sefydliad/adran wedi’i roi ar waith, er mwyn dangos y cydymffurfir â’r gofynion. |
| *Yn y maen prawf hwn, mae gofyn i’r dysgwr gadarnhau bod camau gweithredu a gytunwyd mewn archwiliadau blaenorol wedi’u rhoi ar waith.* |
| 2.4 Sicrhau bod gwybodaeth y mae archwilwyr yn gwneud cais amdani ymlaen llaw ar gael  | Bydd y math o wybodaeth y bydd yr archwilwyr ei hangen cyn yr archwiliad yn ddibynnol ar yr archwiliad ansawdd a gynhelir. Gallai’r wybodaeth y gwneir cais amdani gynnwys:* Cofnodion gwaith
* Llawlyfrau
* Personél
* Ffeiliau gwaith
* Arsylwi ar ymarfer
 |
| *Yn y maen prawf hwn, mae gofyn i’r dysgwr ddangos bod gwybodaeth y gofynnwyd amdani cyn yr ymweliad archwilio ar gael.* |
| 3. Gallu cefnogi archwiliadau ansawdd  | 3.1 Darparu mynediad at wybodaeth ar gais yng nghwmpas yr archwiliad  | Mae’n bwysig bod y sefydliad yn darparu mynediad llawn at y wybodaeth y mae’r archwilwyr ei hangen yn ystod yr ymyrraeth, o fewn cwmpas gofynnol yr archwiliad.Gallai’r wybodaeth y gwneir cais amdani gynnwys:* Cofnodion gwaith
* Llawlyfrau
* Personél
* Ffeiliau gwaith
* Arsylwi ar ymarfer
 |
| *Yn y maen prawf hwn, mae gofyn i’r dysgwr ddangos eu bod wedi gallu darparu mynediad at y wybodaeth sydd ei hangen yn unol â chwmpas yr archwiliad.* |
| 3.2 Cytuno ar gamau gweithredu ac amserlenni gydag archwilwyr a fydd yn datrys problem diffyg cydymffurfio  | Dylid sicrhau bod unrhyw gamau a gytunir gyda’r archwilydd er mwyn sicrhau cydymffurfio yn y dyfodol yn rhai CAMPUS* Cyraeddadwy
* Amserol
* Mesuradwy
* Penodol
* Uchelgeisiol
* Synhwyrol
 |
| *Yn y maen prawf hwn, mae gofyn i’r dysgwr ddangos y bydd dau gam gweithredu* ***ac*** *amserlenni neu fwy wedi’u cytuno gyda’r archwilwyr a fydd yn datrys problem diffyg cydymffurfio a nodwyd* |
| 3.3 Nodi achosion lle y gellir gwella prosesau busnes, safonau a/neu weithdrefnau ansawdd | Gellir nodi meysydd o ddiffyg cydymffurfio yn yr adborth i archwiliad ansawdd allanol, ond gellir eu nodi hefyd drwy archwiliad mewnol ar ffurf hunanasesu prosesau busnes a safonau/gweithdrefnau ansawdd cyfredol. |
| *Yn y maen prawf hwn, mae gofyn i’r dysgwr ddangos ei fod wedi nodi achosion lle y gellir gwella dwy broses fusnes* ***a*** *safonau a/neu weithdrefnau ansawdd neu fwy* |
| 3.4 Datblygu cynllun gwella ansawdd sy’n mynd i’r afael â’r materion a godwyd | Mae cynllun gwella ansawdd yn ffordd o gofnodi meysydd a nodir ar gyfer gwella mewn sefydliad. Gellir ei ddefnyddio i helpu i olrhain cynnydd gweithgareddau gwella ansawdd ac adrodd arnynt. Dylid adolygu, diweddaru a chofnodi’r Cynllun Gwella Ansawdd yn rheolaidd: * Y materion a nodir
* Argymell camau gweithredu ar gyfer mynd i’r afael â’r materion
* Cyfrifoldebau ac amserlenni i’w rhoi ar waith
* Dyddiad cwblhau a chanlyniad y camau gweithredu

  |
| *Yn y maen prawf hwn, mae gofyn i’r dysgwr ddarparu tystiolaeth bod cynllun gwella ansawdd wedi’i ddatblygu sy’n mynd i’r afael ag o leiaf ddau fater a godwyd mewn archwiliad ansawdd.* |